**Ali Rashno** (s. 25. lokakuuta 1989) on iranilais-saksalainen karateka. Hän saavutti Kyokushinissa Espanjan mestaruuden 2022 ja on sijoittunut EM-tasolla parhaimmillaan seitsemänneksi.

Kilpaura
--------

Rashno kilpaili uransa alussa kotimaassaan Iranissa, josta hän muutti Saksaan, Frankfurt am Mainiin. Sittemmin Rashno on edustanut Saksaa kansainvälisissä turnauksissa.

Toukokuussa 2017 Rashno oli mukana Ranskan EM-kilpailuissa. Hän hävisi avauskierroksella Ashkan Esmaeilille.

Lokakuussa 2018 Rashno saavutti Saksan mestaruuskilpailuissa hopeaa hävittyään loppuottelussa Alireza Keshewarzille. Hän eteni 8 parhaan joukkoon Open Baltic Cupissa joulukuussa 2018. Rashno hävisi viimeisessä ottelussaan Andrei Luzinille.

Maaliskuussa 2019 Rashno saavutti Espanjan mestaruuskilpailuissa hopeaa hävittyään loppuottelun Constantin Dogarille. Huhtikuussa Rashno saavutti hopeaa myös Saksan mestaruuskilpailuissa. Toukokuussa Puolan EM-kilpailuissa Rashno eteni raskaansarjan välieriin saakka, jossa hän hävisi Andrei Luzinille tuomariäänin. Marraskuussa Rashno oli mukana maailmanmestaruuskilpailuissa, jossa hän putosi jatkosta ensimmäisellä kierroksella hävittyään Maksim Jekimoville tuomariäänin.

Rashno oli mukana marraskuussa 2021 Puolan EM-kilpailuissa, jossa hän putosi jatkosta avauskierroksella. Joulukuussa Rashno sen sijaan otteli Open Baltic Cupissa, jossa hän hävisi myös ensimmäisellä kierroksella tuomariäänin Ilia Averkinille.

Toukokuussa 2022 Rashno saavutti Espanjan superraskaansarjan mestaruuden. Kesäkuussa hän oli mukana EM-kilpailuissa, Bulgariassa. Rashno jäi turnauksessa alkukierrokselle.

Toukokuussa 2023 hän oli mukana Puolan EM-kilpailuissa, jossa Rashno hävisi avauskierroksella edellisvuoden finalistille Patryk Sypieńille tuomariäänin. Hän oli lopputuloksissa kahdeksas. Marraskuussa Rashno oli mukana MM-kilpailuissa. Hän eteni suoraan toiselle kierrokselle, jossa hän hävisi hallitsevalle Europpan mestarille Alejandro Navarrolle. Joulukuussa Rashno oli mukana Euroopan Openissa, jossa hän sijoittui seitsemääneksi. Rashno eteni suoraan toiselle kierrokselle, jossa hän voitti Andrzej Winiarskin. Seuraavalla kierroksella Rashno hävisi EM-mitalisti Maxime Demeautisille.

Potkunyrkkeily
--------------

Rashno on otellut myös potkunyrkkeilyssä. Hän osallistui WKU-liiton Saksan cupiin, jossa Rashno voitti puolikontakti sarjansa Robert Leibeliä vastaan alle 90-kiloisten sarjassa. Hän tuli toiseksi normaaleilla säännöillä käydyn sarjan hävittyään loppuottelussa Robert Josephille.

Lähteet
-------

1. 1 2 3 4  EC2021 *ikopoland.com* 14.11.2021 Viitattu 20.12.2021 (englanniksi)
2. ↑  Men(+18 years) *club-lyon-kyokushin.com* Viitattu 20.5.2023 (ranskaksi)
3. ↑  German Open 2018 Dortmund *kyokushin-rheinmain.de* Viitattu 20.12.2021 (englanniksi)
4. ↑  Вторая четверка боев 1/8 международной абсолютки «Open Baltic Cup» *superkarate.ru* 22.12.2018 Viitattu 20.12.2021 (venäjäksi)
5. ↑  Results of the Spanish Open 2019 Kyokushin Karate Championship (IKO) *kyokushinkarate.news* 8.3.2019 Viitattu 20.12.2021 (englanniksi)
6. ↑  Winners Kumite *osusoftware.com* Viitattu 20.12.2021 (englanniksi)
7. ↑  12th World Tournament 22-24th November 2019, Tokyo, Japan *kyokushinresults.com* Viitattu 20.12.2021 (englanniksi)
8. ↑  Онлайн трансляция «Open Baltic Cup 2021» *superkarate.ru* 18.12.2021 Viitattu 20.12.2021 (venäjäksi)
9. ↑  The 35th European Weight Category Karate Championships Results (IKO) *kyokushinkarate.news* 12.6.2022 Viitattu 12.6.2022 (englanniksi)
10. ↑  The 36th European Weight Category Karate Championship – Draws (IKO) *kyokushinkarate.news* 15.5.2023 Viitattu 21.5.2023 (englanniksi)
11. ↑  Пули 13-го Чемпионата мира в абсолютной категории IKO *superkarate.ru* 6.10.2023 Viitattu 18.11.2023 (venäjäksi)
12. ↑  European Openweight Championships – IKO *kyokushinresults.com* Viitattu 15.12.2023 (englanniksi)
13. ↑  WKU Germany Cup Results (Arkistoitu – Internet Archive) *thai-kickboxing.de* Viitattu 8.1.2022 (saksaksi)